text: Q'ayantin p'unchawpiqa, manchachikuspa chay jutk'umanta lluqsimusqanku, chay pampapitaq tukuy chiruta qhawarispa mikhuchkasqanku. Jinamanta wak ankañataq rikurimusqa, juch'uy quwitaq mamanta ñisqa --mamay utqhayta jutk'uman ayqina chay anka kayman phawamuchkan, chayrayku watiqmanta ayqichkasqanku ñin, chaypitaq juch'uy quwi urmasqa, chayrayku paytañataq anka jap'iytawan sult'ichichkasqa ñin, chayrayku mama quwi wawanta rikuspa kutirimusqa, yanapaq risqa ankap ñawpaqinpi wich'ukusqa. Jinamanta mama quwiqa wawanrayku kawsayninta qusqa.